
Grozījumi likumā "Par nodokļiem un nodevām"
Izdarīt likumā "Par nodokļiem un nodevām" (Latvijas Republikas Saeimas un Ministru Kabineta Ziņotājs, 1995, 7. nr.; 1996, 15. nr.; 1997, 24. nr.; 1998, 2., 18., 22., 24. nr.; 1999, 24. nr.; 2000, 11. nr.; 2001, 3., 8., 12. nr.; 2002, 2., 22. nr.; 2003, 2., 6., 8., 15., 22. nr.; 2004, 9. nr.; 2005, 2., 11. nr.; 2006, 1., 9., 13., 20., 24. nr.; 2007, 3., 7., 12. nr.; 2008, 1., 6., 13. nr.; 2009, 2., 11., 13., 15. nr.; Latvijas Vēstnesis, 2009, 200., 205. nr.; 2010, 91., 101., 131., 151., 157., 178., 183., 206. nr.; 2011, 68., 80., 85., 169. nr.; 2012, 24., 50., 56., 109., 157., 186., 199., 203. nr.; 2013, 61., 92., 187., 194., 232. nr.; 2014, 6., 51., 119., 189., 204., 214., 220., 257. nr.; 2015, 29., 68., 118., 190., 208., 230., 245., 248., 251. nr.; 2016, 2., 91., 241., 254. nr.; 2017, 5., 75., 124., 128., 156., 236., 242. nr.; 2018, 36., 197., 225. nr.; 2019, 10., 75., 118., 214., 240., 259.A nr.; 2020, 46. nr.; 2021, 121.B, 139. nr.; 2022, 69., 120., 194.A nr.) šādus grozījumus:
1. Izslēgt 1. panta 33. punktā skaitli "3.".
2. Papildināt 15. pantu ar vienpadsmito daļu šādā redakcijā:
· 
· "(11) Iestājoties nodokļu normatīvajos aktos minētajiem nosacījumiem, nodokļu maksātājam ir pienākums iesniegt Valsts ieņēmumu dienestam informāciju par pārdevējiem, kuri gūst ienākumus, darbojoties konkrētajā digitālajā platformā. Nosacījumus, kuriem iestājoties ir sniedzama informācija, iesniedzamās informācijas apjomu un kārtību, kādā informācija tiek iegūta, pārbaudīta un iesniegta Valsts ieņēmumu dienestam, pasākumus, kādi veicami automātiskās informācijas apmaiņas nodrošināšanai, kārtību, kādā Valsts ieņēmumu dienests veic automātisko informācijas apmaiņu ar citu Eiropas Savienības dalībvalstu kompetentajām iestādēm vai citas valsts vai teritorijas kompetento iestādi, ar kuru Latvijas Republikas kompetentā iestāde, pamatojoties uz Latvijas Republikas noslēgto starptautisko līgumu, noslēgusi attiecīgu kompetento iestāžu līgumu, nosaka Ministru kabinets."
3. 15.1 pantā:
izslēgt pirmās daļas pēdējo teikumu;
izslēgt ceturtās daļas 1. punktā vārdus "un filiāles reģistrācijas apliecībā norāda arī vienoto attiecīgā komersanta reģistrācijas numuru";
izslēgt ceturtās daļas 2. punktā vārdus "un izsniedz filiāles vai pārstāvniecības reģistrācijas apliecību".
4. 18.1 pantā:
aizstāt pirmās daļas 5. punktā vārdus "nodokļu pārbaudēs vai pēc Eiropas Savienības dalībvalsts lūguma iesaistot nodokļu pārbaužu" ar vārdiem ''nodokļu administrēšanas darbību veikšanā vai pēc Eiropas Savienības dalībvalsts lūguma iesaistot (ja nepieciešams, izmantojot arī elektroniskos saziņas līdzekļus) nodokļu administrēšanas darbību veikšanā";
papildināt pirmās daļas 5. punktu ar teikumu šādā redakcijā:
· 
· "Ja Valsts ieņēmumu dienests saņem citas Eiropas Savienības dalībvalsts kompetentās iestādes pieprasījumu piedalīties nodokļu administrēšanas darbību veikšanā Latvijā, tas atbild uz šādu pieprasījumu 60 dienu laikā no tā saņemšanas, apstiprinot savu piekrišanu vai paziņojot pamatotu atteikumu.";
papildināt pantu ar 5.1 un 5.2 daļu šādā redakcijā:
· 
· "(51) Ar tās Eiropas Savienības dalībvalsts kompetentās iestādes atļauju, kas saskaņā ar šajā pantā minēto regulējumu sniedz informāciju, saņemto informāciju un dokumentus Latvijā var izmantot arī mērķiem, kas nav saistīti ar nodokļu administrēšanas funkciju izpildi. Valsts ieņēmumu dienests sniedz atļauju citas Eiropas Savienības dalībvalsts kompetentajai iestādei izmantot tā nosūtīto informāciju mērķiem, kas nav saistīti ar nodokļu administrēšanas funkciju izpildi, ja līdzīgiem mērķiem, ievērojot šā likuma 22. panta otrās daļas regulējumu, informāciju drīkst izmantot Latvijā.
· (52) Valsts ieņēmumu dienests var nosūtīt visu pārējo Eiropas Savienības dalībvalstu kompetentajām iestādēm sarakstu ar mērķiem (kas nav saistīti ar nodokļu administrēšanas funkciju izpildi), kuriem var izmantot no Valsts ieņēmumu dienesta saņemto informāciju, ja līdzīgiem mērķiem informāciju un dokumentus, ievērojot šā likuma 22. panta otrās daļas regulējumu, var izmantot saskaņā ar Latvijas normatīvajiem aktiem. Ja Valsts ieņēmumu dienests saņēmis šādu sarakstu no citas Eiropas Savienības dalībvalsts, no šīs dalībvalsts saņemto informāciju un dokumentus, ievērojot šā likuma 22. panta otrās daļas regulējumu, Latvijā var izmantot jebkuram no paziņojumā norādītajiem mērķiem.";
papildināt astoto daļu pēc vārda "tā" ar vārdiem "sešdesmit dienu laikā no ieteikuma saņemšanas".
5. Papildināt V nodaļu ar 22.4 pantu šādā redakcijā:
· 
· "22.4 pants. Datu aizsardzība starptautiskās automātiskās informācijas apmaiņas jomā
· (1) Valsts ieņēmumu dienests ir pārzinis starptautiskās automātiskās informācijas apmaiņas procesa ietvaros apstrādātajiem fizisko personu datiem.
· (2) Šā panta izpratnē datu aizsardzības pārkāpums ir drošības pārkāpums, kas radies tīšas nelikumīgas rīcības, nolaidības vai nejaušības dēļ, kā rezultātā tiek iznīcināta, pazaudēta, mainīta informācija, vai jebkurš gadījums, kas saistīts ar neatbilstīgu vai neatļautu piekļuvi informācijai, tās izpaušanu vai izmantošanu, tostarp ar personas datiem, kas pārsūtīti, uzglabāti vai citādi apstrādāti. Datu aizsardzības pārkāpums var attiekties uz datu konfidencialitāti, pieejamību un integritāti.
· (3) Ja ir konstatēts datu aizsardzības pārkāpums, Valsts ieņēmumu dienests:
· 1) nekavējoties informē Eiropas Komisiju par konstatēto datu aizsardzības pārkāpumu un veiktajiem pasākumiem pārkāpuma novēršanai;
· 2) veic pārbaudi par datu aizsardzības pārkāpumu, aptur un novērš to;
· 3) ja datu aizsardzības pārkāpumu nevar nekavējoties apturēt un novērst, rakstiski informē Eiropas Komisiju par nepieciešamību apturēt piekļuvi Automātiskās informācijas apmaiņas sistēmai;
· 4) informē Eiropas Komisiju par datu aizsardzības pārkāpuma novēršanu.
· (4) Valsts ieņēmumu dienests var apturēt informācijas apmaiņu ar to dalībvalsti, kurā noticis datu aizsardzības pārkāpums, par to rakstiski informējot Eiropas Komisiju un Finanšu ministriju.
· (5) Nodokļu maksātājs ir pārzinis fizisko personu datiem, ar kuriem saistībā tas veic datu apstrādi, sagatavojot un sniedzot Valsts ieņēmumu dienestam informāciju starptautiskās automātiskās informācijas apmaiņas mērķiem.
· (6) Šā panta piektajā daļā minētie nodokļu maksātāji informē katru attiecīgo fizisko personu par to, ka informācija par viņu tiks apstrādāta un nosūtīta Valsts ieņēmumu dienestam, lai izpildītu ar starptautisko automātisko informācijas apmaiņu saistītos pienākumus, kā arī savlaicīgi pirms ziņošanas pienākuma izpildes sniedz katrai attiecīgajai fiziskajai personai visu to informāciju, ko tai ir tiesības saņemt no datu pārziņa, lai šī persona varētu īstenot savas tiesības uz datu aizsardzību."
6. Papildināt 32.5 pantu ar ceturto daļu šādā redakcijā:
· 
· "(4) Nodokļu administrācijai ir tiesības piemērot nodokļu maksātājam soda naudu līdz 14 000 euro, ja nodokļu maksātājs nav ievērojis ziņojuma sniegšanas termiņu, kas noteikts normatīvajos aktos, kuri regulē automātisko informācijas apmaiņu par platformu rīcībā esošu informāciju, vai ja tas nav ievērojis attiecīgas pienācīgas pārbaudes procedūras vai citus ar automātisko informācijas apmaiņu par platformu rīcībā esošo informāciju saistītos noteikumus."
7. Papildināt informatīvo atsauci uz Eiropas Savienības direktīvām ar 20. punktu šādā redakcijā:
· 
· "20) Padomes 2021. gada 22. marta direktīvas (ES) 2021/514, ar ko groza Direktīvu 2011/16/ES par administratīvu sadarbību nodokļu jomā."
Likums stājas spēkā 2023. gada 1. janvārī.

